Gabriele Fava

Gabriele Fava (n. la 10-an de julio 1963 en Milano) estas advokato, jursciencisto, universitata profesoro kaj grava postenulo en la itala jura kaj administra pejzaĝo. Ekde aprilo 2024 li estas prezidanto de la Nacia Instituto pri Socia Sekureco (INPS), kaj estas konata pro sia kontribuo al la italia ekonomia kaj leĝodona politiko. Fava estas fervora katoliko, kun forta engaĝiĝo por antaŭenigi siajn kredojn pri la principoj de la socia pensmaniero de la Katolika Eklezio.

 Biografio 
Gabriele Fava naskiĝis la 10-an de julio 1963. Li akiris sian diplomon en juro ĉe la Katolika Universitato Sankta Koro en Milano, kie li poste ekiris akademian karieron, fariĝante profesoro pri juro. Gabriele Fava estas edziĝinta kaj havas du infanojn.

De septembro 2018 ĝis majo 2023 li estis konsiliano de la italia Kortumo de kontoj (Corte dei conti), ekde septembro 2019 estis vicprezidanto tie gazetara komuniko la 23-an de septembro 2019 de la kontrola kortumo Corte dei conti () kaj ludis centran rolon en la superrigardo de la administrado de ŝtataj rimedoj. Krome li ekde januaro 2021 prezidas la tielnomatan observantaron de la Kortumo de kontoj, organizon kiu monitoras la agadon de la nacia revizia juĝejo Kortumo de kontoj kaj kontribuas al la travidebleco de publika financa administrado.

Ekde aprilo 2024, Fava estas prezidanto de la Nacia Instituto pri Socia Sekureco (INPS), la institucio kiu administras socian sekurecon kaj pensiojn en Italio. En tiu rolo, li ekkoncentriĝis pri la reformo de la itala socia sekureco-sistemo, kun multaj kolegoj serĉante alfronti la demografiajn kaj ekonomiajn defiojn de la lando.

Fava dum la pasintaj jaroj ankaŭ havis gravajn rolojn en la privata ekonomia sektoro. Li ekde marto 2021 estis administranto delegita de Alitalia, la ĉefa itala flugkompanio, kaj li okupis poziciojn de superrigardo en multaj aliaj kompanioj, inkluzive de Società Autostrade Alto Adriatico,artikolo de februaro 2024 "G. Fava lasas la prezidantecon de la kompanio Autostrade Alto Adriatico lige al sia nomunumo kiel prezidanto de la Nacia Instituto pri Socia Sekureco" en novaĵoj de la televida korporacio RAI () Nestlé kaj San Pellegrino.plia kariera tabelo (Curriculum vitae) sen dato, sed post 2018 en retejo de la Konsilio de komercistoj kaj kontaj fakuloj Milano ()

 Akademia aktiveco kaj publikado 
Krom sia institucia kariero, Gabriele Fava estas ankaŭ akademiano. Li instruis juron en pluraj universitatoj kaj publikigis plurajn sciencajn verkojn pri juro kaj ekonomio. Li estis redaktoro por la gazetaro Il Sole 24 Ore, kie li diskutis temojn rilatajn al justeco, ekonomio, kaj publikaj politikoj. Liaj publikadoj inkluzivas artikolojn, librojn kaj kontribuojn al leĝaj studoj. Krome, Gabriele Fava estis aŭtoro de pluraj leĝproponoj en la jura kaj ekonomia kampoj, kontribuante signife al la itala leĝdonado. Lia leĝdona laboro estis ĉefe fokusita sur reformoj celantaj plibonigi la efikecon kaj travideblecon de italaj institucioj, same kiel iniciatoj en la kampo de socia sekureco kaj impostado.

 Rekonoj 
Dum sia kariero, Fava ricevis plurajn rekonojn pro sia profesia engaĝiĝo. Interalie li en junio 2017 estis premiita per la titolo de kavaliro de la Ordeno de Merito de la Itala Respubliko.kariera tabelo (Curriculum vitae) de 2023 en la retejo de la firmao Società Autostrade Alto Adriatico

 Referencoj 

 Eksteraj ligiloj 
 retejo de lia propra advokata firmao ()
 3-minuta televida intervjuo de februaro 2022 en la retejo Jutubo ()
 INPS - Gabriele Fava, Prezidanto de INPS, gazeta komunuikaĵo la 18-an de aprilo 2024 ()

Kategorio:Italaj advokatoj
Kategorio:Italaj juristoj
Kategorio:Italaj profesoroj
Kategorio:Italaj politikistoj
Kategorio:Ordeno de Merito de la Itala Respubliko
Kategorio:Italaj katolikoj